Fritz W.K. Jenssen

Fritz William Knudtzon Jenssen (født 6. januar 1913 i Oslo) var en tekstilagent i nesten hele sitt yrkesaktive liv, samt anerkjent tennisspiller.

Han var en av landets beste tennisspillere med blant annet deltagelse i Wimbledonturneringen i 1937, og i Davis Cup mot Tyskland, Frankrike og Belgia.

Jenssen, som representerte Ready i Oslo vant, også flere NM titler i såvel single innendørs (1938) som to ganger Double utendørs med Ragnar Hagen 1936 og 1937. Double innendørs i 1937 ble også vunnet med Ragnar Hagen. Mixed double utendørs ble vunnet med Ada Werring i 1936.

Jenssen spilte også flere sesonger på Readys A-lag i bandy. Til tross for sine idrettslige interesser var jakt og fiske hans største lidenskap gjennom hele livet. Han deltok i kampene i felttoget i Norge i 1940 og innehar deltagermedaljen.

Han giftet seg i Oslo i 1940 med Dina Marie Ivarson, og fikk fire barn.

Norske tennisspillere
Deltagermedaljen
Personer fra Oslo
Fødsler i 1913